Ego Odo dux Burgundie Notum facio presentibus et futuris quod dedi et concessi imperpetuam elemosinam ecclesie sancti symphoriani eduensis centum solidos reddituales pro remedio anime mee in pedagio belnensi assedatos quos ille qui dictum pedagium recipiet annuatim prefate ecclesie ad nundinas barri reddere teneatur. Et ut elemosina mea firma sit et stabilis perseueret, presentem cartulam sigilli mei impressione roboraui. Actum anno gracie Millesimo ducentesimo nono, mense iulio.